दिल्ली में बढ़ते प्रदूषण पर आया प्रियंका चोपड़ा का रिएक्शन, Photo पोस्ट कर बोलीं- यहां शूटिंग करना...  
दिल्ली में प्रदूषण पर आया प्रियंका चोपड़ा का रिएक्शन
फोटो शेयर कर कही ये बात
प्रियंका चोपड़ा का पोस्ट हो रहा है वायरल
दिल्ली-एनसीआर में इन दिनों प्रदूषण (Delhi Pollution) ने कहर बरपाया हुआ है. दिल्ली (Delhi- NCR) में फैले धुआंसे यानी स्मॉग के कारण हालात ये हैं कि अब घरों से बाहर निकलने पर अधिकतर लोगों को आंखों में जलन और सांस लेने में दिक्कत हो रही है. दिल्ली में बढ़ते इस प्रदूषण को लेकर आम जनता और सरकार के साथ-साथ सेलेब्रिटीज भी काफी चिंतिंत हैं. हाल ही में, बॉलीवुड की देसी गर्ल प्रियंका चोपड़ा (Priyanka Chopra) ने दिल्ली में बढ़ रहे इस प्रदूषण पर अपना रिएक्शन दिया है. दरअसल, प्रियंका चोपड़ा इन दिनों अपनी अपकमिंग फिल्म 'द व्हाइट टाइगर (The White Tiger)' की शूटिंग के लिए दिल्ली में मौजूद है. 
Shoot days for #thewhitetiger. It's so hard to shoot here right now that I can't even imagine what it must be like to live here under these conditions. We r blessed with air purifiers and masks. Pray for the homeless. Be safe everyone. #airpollution #delhipollution #weneedsolutions #righttobreathe
A post shared by  Priyanka Chopra Jonas (@priyankachopra) on Nov 3, 2019 at 8:52am PST
बढ़ते प्रदूषण को लेकर प्रियंका चोपड़ा (Priyanka Chopra) ने अपने इंस्टाग्राम एकाउंट से फोटो शेयर की है. इस फोटो में 'द स्काई इज पिंक (The Sky Is Pink)' एक्ट्रेस अपने  चेहरे पर मास्क लगाए नजर आ रही हैं. अपनी इस फोटो को शेयर करते हुए प्रियंका ने प्रदूषण को लेकर अपनी चिंता जाहिर करते हुए लिखा, 'द व्हाइट टाइगर (The White Tiger)' की शूटिंग के दिन. अभी यहां शूटिंग करना बहुत कठिन है. मैं यह सोच भी नहीं सकती कि इन परिस्थितियों में यहां रहना कैसा होगा.'
देसी गर्ल प्रियंका चोपड़ा (Priyanka Chopra) ने आगे लिखा, 'हमारे पास जो एयर प्यूरिफायर और मास्क है, इसके लिए हम शुक्रगुजार हैं. बेघरों के लिए प्रार्थना करो...' बता दें, रविवार को दिल्ली के कई इलाकों में एयर क्वॉलिटी इंडेक्स दिन में एक हज़ार और नोएडा, गाजियाबाद में डेढ़ हजार तक पहुंच गया. हालांकि शाम होते होते थोड़ी हवा चलने से इसमें गिरावट आई लेकिन हवा का स्तर खतरनाक बना ही रहा.